טייסת 117

**טייסת 117**, המכונה גם "**טייסת הסילון הראשונה**", היא טייסת מטוסי קרב בחיל האוויר הישראלי. הטייסת הוקמה בשנת 1953 ופעלה מהקמתה בבסיס רמת דוד עד סגירתה בשנת 2020. הטייסת נפתחה מחדש ב-1 ביולי 2021, כטייסת הכשרה ואימון של מטוסי F-35I אדיר בבסיס נבטים.

## היסטוריה
טייסת 117 הוקמה בשנת 1953, כטייסת הסילון הראשונה של חיל האוויר. הטייסת קלטה מטוסי מטאור מבריטניה, והייתה לראשונה שיצרה את תורת ההפעלה של מטוסי הסילון בחיל האוויר. בן-גוריון העניק את השמות סופה וסער לשני מטוסי המטאור הראשונים. בשנת 1962 קלטה הטייסת מטוסי מיראז' 3C מצרפת, עם מטוסי המיראז' שהשתתפו במלחמת ששת הימים, מלחמת ההתשה ומלחמת יום הכיפורים.

במלחמת ששת הימים פעלה הטייסת במשימות תקיפה ויירוט. באחת ממשימות אלו הפיל סגן מפקד הטייסת, רס"ן אורי אבן ניר, מטוס הוקר הנטר לבנוני. הפלה יחידה זו של מטוס לבנוני במלחמה זו מנעה מחיל האוויר הלבנוני מלהשתתף בהמשך הלחימה.

את מטוסי המיראז' הטייסת הפעילה עד לשנת 1978 עת הועברו המטוסים לטייסת 253 ("הנגב").

בחודש יוני 1980 קלטה הטייסת מטוסי F-16A/B ("נץ"), יחד עם טייסת 110, כטייסות הראשונות שקלטו מטוס זה בחיל האוויר. בחודש יוני 1981 השתתפו ארבעה ממטוסי הטייסת (יחד עם רביעייה מטייסת 110) ב"מבצע אופרה" להשמדת הכור הגרעיני בעיראק. מפקד הטייסת באותה תקופה, זאב רז, הוביל את מבנה התקיפה.

[ממוזער|[F-35I אדיר בטקס פתיחת הטייסת המחודשת]]בשנת 1986 העבירה הטייסת את מטוסיה לטייסות בדרום הארץ, והחלה בהכנות לקליטת מטוסי ה-F-16C/D ("ברק") מבלוק 30. מטוסים אלו נקלטו בטייסת החל משנת 1987 ושירתו בה עד לסגירתה ב-2020. באמצע העשור השני של המאה ה-21 שודרגו כל מטוסיה לתצורת "ברק 2020", שלה מערכות אוויוניקה ברמה של ה-F-16I סופה.

בין מפקדי הטייסת נמנים: מנחם בר (מפקדה הראשון) (1953-1956), אהרן יואלי (מלחמת סיני) (1956-1957), אלי איל (1957-1959),  (1959-1960), ישעיהו ברקת (1960-1962), שמואל שפר (מפקדה הראשון כטייסת מיראז'ים) (1962-1964), דוד עברי (1966-1964), עמיחי שמואלי (1969-1966 ובתחילת מלחמת ששת הימים), אורי אבן ניר (ממלא מקום במלחמת ששת הימים ומפקדה במלחמת ההתשה 1969–1972), יהודה קורן (מלחמת יום הכיפורים, 1972–1974), גיורא אפשטיין (1977-1974), קובי ריכטר (1977-1979) שסגר אותה כטייסת מיראז'. זאב רז (1979-1982) הקימה מחדש כטייסת נץ, F-16 חד מושבי בשנת 1980 (מבצע אופרה), יצחק גת (1982-1984), דובי יפה (1984-1987), גדעון אילת (קליטת מטוסי F-16C/D) (1987-1988), יהודה קם (1988-1990), אילן רמון (1992-1990, מלחמת המפרץ הראשונה),  (1992–1994), דרור בן-דוד (1994–1996), אבישי לוי (1996-1998), אייל אשל (1998-2000), עידו יעקבי (2000-2002), גור ליש (2002-2004), ניר קורן (2004-2006), פלג ניאגו (2006–2008), עודד כהן (2008–2010), סא"ל יפתח (2010-2012), גיא דוידסון (2012–2014), סא"ל אורן (2014-2016), סא"ל ניסן (2016-2018), סא"ל עמית אדלר (2018-2020).

ב-30 בספטמבר 2020 הטייסת נסגרה כחלק מתוכנית תר"ש תנופה.

הטייסת נפתחה מחדש כטייסת מטוסי F-35I אדיר בבסיס נבטים ב-1 ביולי 2021. בטייסת תתבצע ההכשרה של טייסי ה"אדיר" החדשים ומסגרת אימון לטייסים הקיימים ובהמשך היא אמורה להפוך לטייסת מבצעית. בעקבות זאת, שינו את סמל הטייסת בהתאמה לדור החמישי (סמל עם רקע שחור) של מטוסי הקרב.

## סמל הטייסת

קובץ:IAF Squadron 117.png|סמלה הראשון של טייסת 117 בעת הקמתה בשנת 1953
קובץ:IAF Squadron 117 2.png|סמלה של הטייסת בעידן הסילון עד סגירתה בשנת 2020
קובץ:117patch.png|סמל הטייסת לאחר פתיחתה מחדש כטייסת אדיר F-35 בשנת 2021


## גלריה
[ממוזער|טקס פתיחת הטייסת וקבלת מטוסי המטאור, 1953. נואם מפקד חיל האוויר [דן טולקובסקי. יושב שני משמאל דוד בן-גוריון]]

קובץ:Gloster Meteor Hatzerim 2901101.jpg|מטוס גלוסטר מטאור מספר 18 של טייסת 117 ניצב במוזיאון חיל האוויר
קובץ:Lockheed Martin F-16C Barak, Israel - Air Force JP7236315.jpg|מטוס F-16C של טייסת 117 בעת אימון ביוון בשנת 2011
File:Lockheed Martin F-16C Barak, Israel - Air Force JP7236318.jpg|מטוס F-16C של טייסת 117 בעת אימון דגל כחול בשנת 2013
File:Israeli F-16C takes off from Ovda Airport in 2013 (cropped).JPG|מטוס F-16C של טייסת 117 בעת אימון דגל כחול בשנת 2013


## קישורים חיצוניים

* 
* 
* 
* , 1 ביולי 2021
* , 13 באוקטובר 2020
* טייסת הסילון הראשונה, באתר "מרחב אווירי"
* טייסת 117, באתר "מרקיע שחקים"

## הערות שוליים

117
קטגוריה:בסיס רמת דוד
קטגוריה:בסיס נבטים